Roger Caillois

Roger Caillois (3. maaliskuuta 1913 Reims Ranska – 21. joulukuuta 1978 Kremlin-Bicêtre Pariisi) oli ranskalainen kirjailija, kriitikko, sosiologi ja Ranskan akatemian jäsen. ==Elämäkerta== Roger Caillois kävi koko koulunsa Reimsissä ja asui koko ajan samassa osoitteessa 75 rue Hincmar. Hän saapui Pariisiin osallistuakseen École normale supérieuren pääsykokeisiin. Ensiksi hän osallistui valmistavaan opetukseen, jota antavat Pariisin keskeiset lukiot, ja vasta vuonna 1933 hän osallistui pääsykokeeseen ja pääsi opiskelemaan. Hän suoritti koulussa myös agregaation, jonka keskeinen osa oli kielioppi. Vuonna 1937 hän perusti yhteistyössä Georges Bataillen ja Michel Leirisin kanssa yhteiskuntatieteellisen seuran ja keskustelufoorumin Collège de sociologie. Caillois tutustui vuonna 1938 argentiinalaiseen kirjailijaan ja mesenaattiin Vicrotia Ocampoon, joka kutsui Cailloisin Argentiinaan, jossa hän vietti toisen maailmansodan ajan. Sodan aikana hän johti Buenos Airesin Ranskan kulttuuri-instituuttia ja julkaisi aikakauslehteä Les Lettres françaises, jonka tekemisessä häntä avusti hänen ensimmäinen puolisonsa Yvette Billod. Caillois oli tavannut ensimmäisen puolisonsa Pariisissa käydessään valmistavaa koulua 1930-luvun alkuvuosina. Avioparilla oli yhteinen tytär. Yvette oli saapunut Argentiinaan vuonna 1940. Palattuaan Ranskaan hän toimi Gallimard-kustantamon työntekijänä ja johti eteläamerikkalaiseen kirjallisuuteen keskittynyt kirjasarjaa La Croix du Sud. Hän myös käänsi argentiinalaisen kirjailijan Jorge Luis Borgesin kertomuksia. Kokoelmaan hän valitsi myös Pablo Nerudan ja Miguel Asturiasin teoksia. Lisäksi hän toimi vuodesta 1948 lähtien Unescon korkeana virkamiehenä ja oli ensiksi kirjallisen osaston päällikkö ja myöhemmin kulttuurien kehityksestä vastaava johtaja. Hänet valittiin Ranskan akatemian jäseneksi vuonna 1971, ja tässä tehtävässä hän seurasi professori Jérôme Carcopinoa. == Tuotanto == Caillois'n teos Les Jeux et les hommes on keskeinen osa leikin ja pelien tutkimuksen historiaa. Hänet tunnetaan myös pyhää koskevista kirjoituksistaan. ==Teokset== *L'Homme et le sacré (1939) *Puissances du roman (1942) *La Communion des forts, études sociologiques (1944) *Les Impostures de la poésie (1945) *Le Rocher de Sisyphe (1946) *Vocabulaire esthétique (1946) *Babel, orgueil, confusion et ruine de la littérature (1948) *Quatre essais de sociologie contemporaine (1951) *L'Incertitude qui vient des rêves (1956), *Art poétique. Commentaires. Préface aux poésies. L'Énigme et l'image, mukana myös käännöksenä 'Vajasameyi Samhita' (XXIII, 45-62) tekijänä Louis Renou, ja 'Heidreksmal' sekä 'Sonatorrek', tekijänä Pierre Renauld (1958) *Les Jeux et les hommes : le masque et le vertige (1958) *Méduse et Cie (1960) *Pontius Pilatus (Ponce Pilate 1961, suom. 1964) *Esthétique généralisée (1962) *Bellone ou la pente de la guerre (1963) *Le Mimétisme animal (1963) *Instincts et société, essais de sociologie contemporaine (1964) *Au cœur du fantastique (1965) *Pierres (1966) *L'Écriture des pierres (1970) *La Dissymétrie (1973) *La Pieuvre : essai sur la logique de l'imaginaire (1973) *Mise au net (1977), Octavio Paz (Pasado en claro, 1975) runojen käännös yhteistyössä kirjailijan ja Yvette Cottierin kanssa *Approches de la poésie : les impostures de la poésie, aventure de la poésie moderne, art poétique, reconnaissance à Saint-John Perse, résumé sur la poésie, ouverture (1978) *Le Champ des signes : récurrences dérobées, aperçu sur l'unité et la continuité du monde physique, intellectuel et imaginaire, ou premiers éléments d'une poétique généralisée (1978) *Le Fleuve Alphée (1978), *Approches de l'imaginaire (1979) ==Lähteet== *Odile Felgine; Roger Caillois. Stock, 1994 *Stephan Moebius; Die Zauberlehrlinge, Soziologiegeschichte des Collège de Sociologie, Konstanz, 2006 ==Aiheesta muualla== * Ranskan akatemian elämäkertatiedostot * Roger Caillois'sivusto Luokka:Ranskan akatemian jäsenet Luokka:Ranskalaiset kirjailijat Luokka:Ranskalaiset kriitikot Luokka:Vuonna 1913 syntyneet Luokka:Vuonna 1978 kuolleet